stanford-oval/wikipedia huggingface dataset:
Elokuvateoria

Elokuvateoria tutkii elokuvaa ja pyrkii selittämään sitä taiteena ja ymmärtämään elokuvan suhdetta todellisuuteen, muihin taiteisiin, yksittäiseen katsojaan ja yhteiskuntaan.
Elokuvateorian pohja on 1900-luvun alun elokuvakritiikeissä ja muissa elokuvataidetta koskevissa kirjoituksissa. Varsinainen elokuvateoria voidaan jakaa klassiseen ja moderniin elokuvateoriaan. Klassinen teoria vaikutti noin vuosina 1915–1955, ja se voidaan jakaa edelleen formatiiviseen ja realistiseen traditioon. Formatiivisessa traditiossa korostettiin elokuvan muotoseikkoja ja pyrittiin erottamaan elokuva muista taiteista. Realistisessa traditiossa korostettiin elokuvan kykyä kuvata todellisuutta. Auteur-teoria kehittyi realistisen tradition aikana.
Moderni elokuvateoria on saanut vaikutteita muilta tieteenaloilta. Elokuvateoria nojasi 1960–1970-luvuilla semiotiikkaan ja ideologiakritiikkiin. Moderniin elokuvateoriaan kuuluu myös psykoanalyyttinen perinne, jossa tulkittiin elokuvia Sigmund Freudin ja Jacques Lacanin oppien mukaan. Modernissa elokuvateoria on jakautunut myös feministiseen elokuvateoriaan ja kognistiviseen elokuvateoriaan, joka on hylännyt elokuvan psykoanalyyttiset tulkinnat. Sen mukaan katsomiskokemusta tulisi tutkia kognitiivisina toimintoina ilman psykoanalyyttisia olettamuksia.
Kirjallisuutta

Film as Philosophy. Toim. Bernd Herzogenrath. Minneapolis : University of Minnesota Press, 2017. ISBN 978-1-5179-0051-9.
The Major Realist Film Theorists : A Critical Anthology. Toim. Ian Aitken. Edinburgh University Press, 2016. ISBN 9781474425964.
Harri ja dinot

| Harri ja dinot> Harry and his bucket full of dinosaurs |
| --- | --- |
Tyyli:  piirrossarja
Kestoaika:  n. 22 min/jakso, 11 min/osa
Perustuu:  Ian Whybrowin ja Adrian Reynoldsin kirjoihin.
Alkuperämaa:  Kanada Iso-Britannia
Esitetty:  2005 – 2008
Tuotantokausia:  2
Jaksoja:  52 (104 osaa)
Tuotanto
Tuotantoyhtiö(t):  CCI Releasing  Collingwood O'Hare Entertainment Ltd.  Silver Fox Films  Subsequence Entertainment
Aiheesta muualla
IMDb
Harri ja dinot (engl. Harry and his bucket full of dinosaurs) on kanadalais-brittiläinen piirrossarja, joka perustuu Ian Whybrowin ja Adrian Reynoldsin lastenkirjoihin. Suomessa sarjaa on esitetty YLE TV2:lla vuonna 2005.
Sarja seuraa Harrin ja hänen kuuden dinoystävänsä seikkailuita Dinomaassa, jonne hän pääsee ämpärinsä avulla. Dinomaasta löytyy kaikkea mielikuvitukseen mahtuvaa, kuten tyynyvuori, ylhäällä roikkuva paperille piirretty aurinko ja tikkaripuita. Sarjassa esiintyvät myös mm. Harrin äiti, mummi, sisko Emma sekä Harrin ystävä Salli.
Hahmot > Harri

Harri on utelias viisivuotias poika, joka kohtaa dinoystäviensä kanssa mitä hauskimpia seikkailuja. Jaksojen alussa hän yleensä kohtaa arkielämän ongelman, johon yrittää löytää ratkaisua Dinomaasta. Sinne Harri pääsee hyppäämällä taikaämpäriinsä dinojen kannustaessa ämpärin sisällä.
Hahmot > Turkka

Turkka, tyrannosaurus rex, on porukan vauhdikkain.
Hahmot > Aada

Aada, stegosaurus, on arka ja asioita murehtiva.
Hahmot > Pete

Pete, pterosaurus, porukan ainoana lentävänä dinona auttaa usein muita korkeutta vaativissa tehtävissä.
Hahmot > Riki

Riki, triceratops, tykkää ruoasta.
Hahmot > Sesse

Sesse, apatosaurus, toimii porukan jonkinlaisena äitihahmona.
Hahmot > Sami

Sami, scelidosaurus, tykkää lukea, arvostaa tietoa ja antaakin usein neuvoja muille. Sillä on silmälasit.
Suomenkieliset äänet > Yle Importin suomenkieliset dubbaukset

Meri Nenonen
Petri Hanttu
Terhi Suorlahti
Lassi Alhorinne
Anna-Maija Kotala
Elena Leeve
Suomenkieliset äänet > Sun Studion suomenkieliset dubbaukset

Meri Nenonen
Terhi Suorlahti
Petri Hanttu
Mika Ala-Panula
Anna-Maija Kotala
Elena Leeve
Antti Jaakola
Mirjami Heikkinen
Saara Lehtonen
Kaiser (automerkki)

Vuosimallin 1953 Kaiser.
1954 Kaiser Darrin (malli DKF-161).
Kaiser-autoja valmistettiin Yhdysvalloissa vuosina 1947–1955. Autoyhtiön nimi oli Kaiser-Frazer Corporation vuosina 1945–1953. Sen perustivat Henry John Kaiser ja Graham-Paige -yhtiön johtaja, Joseph Washington Frazer, autoalan konkari joka oli ollut jäsen ensimmäisen Chrysler-auton luoneessa tiimissä, ja joka oli myös luonut Plymouth-automerkin. Graham-Paige -yhtiö sulautui Kaiser-Frazer Corporation:iin vuonna 1947. Frazerin vetäydyttyä yrityksestä vuonna 1953 nimeksi tuli Kaiser Motors. Tehdas sijaitsi Michiganin Willow Runissa. Autonvalmistus muihin kuin sotilaallisiin tarpeisiin oli keskeytetty talvella 1942 Yhdysvaltojen jouduttua mukaan vedetyksi toiseen maailmansotaan joulukuussa 1941: kun Yhdysvalloissa oli vielä vuonna 1941 valmistettu yli kolme miljoonaa autoa, niitä valmistettiin vuonna 1942 enää 139 kappaletta siviilikäyttöönlähde?.
Kaiser Shipbuilding Company

Osana sotatuotantoa vuodesta 1939 alkaen viimein seitsemällä telakallaan standardisoituja ja lyhyen, parhaimmillaan vain kahden viikon valmistusajan vuoksi yksinkertaistettuja Liberty- ja LST-aluksia rakentanut Henry J. Kaiser oli sodan jälkeisen ajoneuvojen kovan kysynnän oikein ennustettuaan pystynyt varmistamaan tuon alun perin Fordille rakennetun, jättimäisen Willow Run -tehtaan vuokraoikeuden. Kaiser-Frazer hankki Graham-Paigen autontuotantovälineet vuonna 1945. Näin Kaiser-Frazer pystyi aloittamaan tuotantonsa jo vuoden 1946 lopulla, ennen kilpailevia valmistajia, ja siten saavuttamaan mainiota myyntimenestystä. Autopulan vuoksi vuosina 1946–1948 "melkein mikä tahansa ajoneuvo meni kaupaksi". Sodan jälkeisen pula-ajan aikana Kaiserin lähettämät sisäänostajat haalivat autojen valmistuksessa tarvittavia osia, komponentteja sekä materiaaleja kuten terästä ja kankaita koko Yhdysvaltojen alueelta, ja niitä kuljetettiin tehtaalle jopa ilmateitse. Toimintatapa salli Kaiser-yhtymän nousta tuotantomäärältään riippumattomien autonvalmistajien kärkeen, mutta korkeiden ja leväperäisesti hallittujen hankintakulujen vuoksi myös tuotannon kulut olivat alan kärkeä. Henry J. Kaiserin ja hänen kumppaneidensa kuten lääketieteen tohtori Sidney M. Garfield:in pysyvin luomus oli nykyään Yhdysvaltain suurin, kymmenessä osavaltiossa ja Washington D.C.:ssä toimiva yleishyödyllinen terveyspalvelujen organisaatio, Kaiser Permanente.
Kaiserin ja Frazerin tiet eroavat

Vuosimallista 1949 päätettäessä Kaiser-Frazer teki kohtalokkaan virheen: autoalan konkari Joseph W. Frazer suositti tuotannon supistamista enteillen suurten valmistajien uutuusmalleja, joihin Kaiser-Frazerin oli vastata vain päivitetyllä mallistollaan, mutta Henry J. Kaiser päätti lisätä tuotantokapasiteettia. Ratkaisu oli väärä – 200 000 autolle mitoitetun tuotannon sijaan todellinen menekki oli vain 58 000 autoa – mikä aiheutti paitsi 39 miljoonan dollarin murskatappion, myös Frazerin vetäytymisen yhtiön päätöksenteosta. Hänen vetäytymisensä jälkeen hyvämaineinen Frazer-merkki jäi pois, ja yhtiön nimi piti muuttaa Kaiseriksi. Kireä taloustilanne ei sallinut lisätä mallistoon suosioon noussutta pitkäkattoista farmariauton koria, vaan Kaiser tarjosi samankaltaisiin tarkoituksiin malleja laajalla takaluukulla Vagabond-versioina. Vielä vuonna 1951 Kaiser-malleja myytiin noin 145 000 yksilöä, mutta sodan jälkeisen kysynnän tultua tyydytetyksi suuren volyymin valmistajien resurssit ja hinnoitteluvoima ajoivat Yhdysvaltain pienemmät autonvalmistajat ensin ahdinkoon, ja sitten yhdistämään voimansa, erikoistumaan, tai poistumaan markkinoilta.
Henry_J (automalli) 1950-1954

Henry J. Kaiser päätti kilpailutilanteen vuoksi luoda edullisen Henry J -automallin niille ostajille, jotka "suuryhtiöt olivat unohtaneet". Eräs Henry J- mallin poikkeuksellinen myyntikanava vuosina 1952-1953 oli myös suuri kauppaketju Sears & Robuck Company, mikä myi  Henry J-autoa Allstate-nimellä. Tämä oli erikoista, sillä kauppaketju ei yleensä julkaissut tarjoamansa tavaran valmistajaa, mutta kauppaketjun kuvastolla myyty tuttu auto uudella nimellä ei haitannut sen menekkiä. Alex Tremulisin hieman muokkaama Henry J-malli sai vähäisesti päivitetyn ulkonäön. Allstate-autoja meni kaupaksi 2 400 kappaletta. Henry J- auto oli myös aluksi ollut menestys, mutta pian sen myynti alkoi laskea. Tämä oli kohtalokasta, sillä Henry J. Kaiser oli sijoittanut aiemmin keräämänsä ylijäämät pienen mallin kehittelyyn. Varojen huvettua mallistoa ei voitu enää uudistaa perusteellisesti, vaan ne olivat edellisten vuosien kaltaisia.
Myös Henry J. Kaiserin ja hänen Edgar-poikansa anteliaat tavat johtivat kireästi kilpaillulla autojen valmistuksen alalla liian suuriin kuluihin: malleja varustettiin asiakkaiden toivomusten mukaisiksi, vaikka sellainen häiritsi autojen tuotantoa ja nosti kuluja merkittävästi. Kaiser erehtyi myös siirtämään rakennusalan yritystensä henkilöstöä autotehtaalle, vaikka näillä ei ollut riittävää alan tuntemusta. Vuoden 1949 suuren tappion jättämää lovea yhtiön talouteen ei siten enää pystytty kuromaan umpeen. Alan suuryritysten ylivertainen tehokkuus ajoi Kaiserin ja monet muut itsenäiset autonvalmistajat erikoistumaan, ja moni niistä lopetti toimintansa. Kaiser-henkilöautojen valmistus päättyi vuonna 1955, jolloin sen markkinaosuus Yhdysvaltain automarkkinoilla oli enää 0,1 prosenttia. Suurimmillaan Kaiserin markkinaosuus oli ollut 5,4 % vuonna 1948.
Kaiser-Darrin DKF-161 (1953-1954)

Esimerkki erikoistumisesta on vuonna 1953 esitelty urheiluauto Kaiser Darrin (malli DKF-161). Kaiser-Darrin oli toisena sarjatuotantoautona maailmassa varustettu lasikuitukorilla. Sen edelle ehti 1950-luvun monien huipputähtien elokuvissa esiintynyt, lasikuitukorilla ollut Woodill Motor Company, Inc.:n "Wildfire"-automalli (1952-1956). Kaiser-Darrin DKF-161 -mallissa Kaiserin "Henry J"-mallin tekniikka oli puettu Howard "Dutch" Darrinin muotoilemaan, Kalifornian Santa Anassa toimineen The Glasspar Boat Building Company-yhtiön valmistamaan lasikuitukoriin. Samainen Glasspar-yhtiö valmisti veneiden lasikuiturunkojen ohella omien malliensa korien lisäksi myös muiden muassa Volvo P1900 Sport-avoauton 1954-1957 lasikuitukorit. Kaiser-Darrin ei kuitenkaan saavuttanut odotettua menestystä: toisaalta lasikuitukori oli uusi aluevaltaus (Chevrolet Corvette C1 lasikuitukorilla tuli tarjolle vasta myöhemmin vuonna 1954), ja Darrin-mallin etulokasuojiin liukuvat ovet olivat arkisessa käytössä epäkäytännöllisiä. Kaiser-Darrin oli myös kallis, siinä esiintyi laatuongelmia, ja myös Darrin-mallin pohjana oleva "Henry J"-malli poistui tuotannosta. Niinpä Kaiser valmisti Darrin-urheiluautoa vain vuoden 1954 ajan, valmistusmäärän jäädessä vain 435 kappaleeseen. Vuonna 1954 Kaiser Motors päätti keskittyä maastoautojen valmistukseen, mutta jo suunnitellut mallivuoden 1955 Kaiserit kuitenkin valmistettiin.lähde?
Willys Motors, Industrias Kaiser Argentina / Renault

Kaiser yhdistyi vuonna 1953 Willys-Overlandin kanssa Willys Motors Incorporatediksi ja siirsi tuotantotoimintansa Willysin tehtaalle Toledoon Ohioon. Vuonna 1954 Kaiser Motors perusti Argentiinan valtiollisen IAME-yhtiön ja yksityisten sijoittajien yhteisyrityksenä Industrias Kaiser Argentina (IKA) -yhtiön, minkä tuotanto käynnistyi 27. huhtikuuta 1956 ensimmäisen Jeep-maastoauton rullatessa tuotantolinjalta. IKA sopi vuonna 1959 Renault-mallien lisenssivalmistuksesta: Kaiser-mallien valmistus päättyi IKA:ssa vuonna 1960, ja vuodesta 1962 edellisvuonna sovitun järjestelyn pohjalta alkanut American Motors -yhtiön mallien valmistus päättyi 1967, kun Renault hankki määräysvallan IKA:sta. IKA:sta tuliisi vuonna 1975 Renaultin kokonaan omistama tytäryhtiö Argentiinassa. Vuonna 1963 Yhdysvaltain emoyhtiö muutti nimensä Kaiser Jeep Corporationiksi.
Malleja

1948 Kaiser.
1949 Kaiser Traveler.
1949 Frazer Manhattan.
1951 Kaiser-Frazer Vagabond.
1952 Kaiser Deluxe.
1953 Kaiser Dragon.
1954 Kaiser Manhattan ahtimella.
1955 Kaiser Manhattan.
1968 Aero Willys (Brasilia, 1960-1971).
Aiheesta muualla

Kuvia tai muita tiedostoja aiheesta Kaiser (automerkki) Wikimedia Commonsissa
Aiheesta muualla > Videoita

1954 Kaiser Special - A Beautiful Failure, tiivis Kaiser-tarina ja 1954 Kaiser-auto ajossa, 10:04 min (englanniksi)
Undiscovered Americarna (episodi 7), Glasspar-yhtiön merkitys, 4:26 min (englanniksi)
Aiheesta muualla > Kirjallisuutta

Kaiser-Frazer,The Last Onslaught on Detroit, Richard M. Langworth 1975 ISBN 978-0915038046 (englanniksi) Historioitsija Langworthin kehuttu teos Kaiser-autojen historiasta.
Maja Ekelöf

Vuonna 1970 voiton jälkeen Maja Ekelöfiä (vas.) onnittelee Alva Myrdal.
Maja Ekelöf (o.s. Andersson; 23. helmikuuta 1918 Karlskoga, Värmlanti – 29. elokuuta 1989 Karlskoga) oli ruotsalainen siivoustyöntekijä ja kirjailija.
Ura

Ekelöf debytoi kirjailijana vuonna 1970 yhteiskunnallisella romaanillaan Rapport från en skurhink. Romaani voitti Rabén & Sjögren -kustantamon järjestämän kilpailun ja siitä tuli myyntimenestys. Ekelöf oli samoihin aikoihin kirjeenvaihdossa vankilaan tuomitun Tony Rosendahlin kanssa; kyseiset kirjeet julkaistiin kirjana vuonna 1972 nimellä Brev. Vuonna 1987 Ekelöf sai Ivar Lo -palkinnon.
Yleisradion Televisioteatteri teki romaanin Rapport från en skurhink pohjalta televisionäytelmän Siivoojan raportti vuonna 1971. Vuonna 2009 Rapport från en skurhink pääsi mukaan kirjaan Tusen svenska klassiker, johon koottiin tuhat Ruotsissa julkaistujen kirjojen, elokuvien, äänilevyjen ja TV-ohjelmien klassikkoa.
Teokset

Ekelöf, Maja: Siivoojan raportti. (Alkuteos: Rapport från en skurhink, 1970. Suomentanut Elvi Sinervo.) Tammi, 1970. ISBN 951-30-0533-X
Ekelöf, Maja – Rosendahl, Tony: Brev. Rabén & Sjögren, 1972. ISBN 91-29-49196-7
Palkinnot

Ivar Lo -palkinto 1987
Kirjallisuutta

Brink, Nina van den: ”Jag har torkat nog många golv”: En biografi om Maja Ekelöf.  Stockholm:  Norstedts, 2022.  ISBN 978-91-1-311547-4
Aiheesta muualla

Larsson, Lisbeth: Maja Ekelöf. Svenskt kvinnobiografiskt lexikon.
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Norja  Saksa  Yhdysvallat  Ruotsi  Alankomaat  Puola 
Taiteenala:  KulturNav 
Muut:  IdRef
Teijo Eloranta

| Teijo Eloranta> Henkilötiedot |
| --- | --- |
Syntynyt: 3. tammikuuta 1960 (ikä 65) Helsinki
Ammatti:  näyttelijä,ohjaaja, käsikirjoittaja.
Puoliso:  Mari Rantasila - 2017
Näyttelijä
Merkittävät roolit:  Ossi Östelä   (Pirunpelto)
Aiheesta muualla
IMDb 
Elonet
Teijo Risto Johannes Eloranta  (s. 3. tammikuuta 1960 Helsinki) on suomalainen näyttelijä ja ohjaaja.
Eloranta valmistui teatteritaiteen maisteriksi vuonna 1994 Teatterikorkeakoulusta. Hän oli vuodet 1992–1994 kiinnitettynä näyttelijänä Lahden kaupunginteatterissa, jonka jälkeen hän on toiminut freelancerina. Teatteriurallaan hän on vieraillut muun muassa KOM-teatterissa, Oulun kaupunginteatterissa, Svenska Teaternissa ja Turun kaupunginteatterissa. Hän on näyttelemisen ohella myös ohjannut näytelmiä, muun muassa Molièren näytelmät Luulosairas ja Saituri, ja Samuel Beckettin näytelmän Leikin loppu. Eloranta on toiminut myös improvisaatio- ja vuorovaikutuskouluttajana ja kuulunut vuodesta 1995 alkaen Stella Polaris -improvisaatioteatteriryhmään.
Ensimmäisen elokuvaroolinsa Eloranta teki Juha Rosman ohjaamassa nyrkkeilyelokuvassa Kuka on Joe Louis? vuodelta 1992. Myöhemmin hän on näytellyt muun muassa elokuvissa Kukkia ja sidontaa, Valo ja Saippuaprinssi. Lisäksi Eloranta on nähty useammassakin televisiotuotannossa, muun muassa MTV:n sarjoissa Salatut elämät ja Vapaa pudotus (jälkimmäisessä myös käsikirjoittajana), ja Ylen sarjoissa Tie Eedeniin, Kotikatu ja Pirunpelto. Pirunpelto-sarjassa hän oli kiero pankinjohtaja Ossi Östelä, joka ajautui napit vastakkain lähes kaikkien sarjassa olleiden henkilöiden kanssa.
Ääninäyttelijänä Eloranta on toiminut elokuvassa Tintin seikkailut: Yksisarvisen salaisuus (2011).
Hän on laulanut sanoittamiaan blues-kappaleita vuonna 2006 perustamassaan yhtyeessä.
Aiheesta muualla

Teijo Elorannan profiili Suomen Näyttelijäliiton verkkosivuilla
| --- | --- |
Auktoriteettitunnisteet: Henkilöt :  Ritva  Elonet
Luettelo Ruotsin kuningattarista

Tämä artikkeli on luettelo Ruotsin kuningattarista.
Ruotsin kuningattarista useimmat ovat olleet hallitsevan kuninkaan puolisoita. Kristiina oli hallitseva kuningatar vuosina 1632-1654. Ulriika Eleonoora oli hallitseva kuningatar vuosina 1718-1720 ja sen jälkeen kuningatar hallitsevan kuninkaan puolisona vuoteen 1741.lähde?
Jako hallitsijasukuihin menee hallitsevan puolison syntyperän mukaan. Luettelossa eivät ole mukana valtionhoitajien puolisot, jos valtionhoitajasta ei myöhemmin tullut kuningasta.
Eerik Voittoisan suku

| Nimi | Kuva | Puoliso | Synt>  | Avioliitto | Kuningatar vuodesta | Vuoteen | Kuollut |
| --- | --- | --- | --- | --- | --- | --- | --- |
| Sigrid Storråda |  | Eerik Voittoisa | noin 960 | 970-luku | 970-luku | 980-luku/990-luku avioero | 1020? |
| Swiatoslawa Puolalainen |  | Eerik Voittoisa | noin 968? | 980/990-luku? | 980/990-luku? | 995 | 1014? |
| Estrid |  | Olavi Sylikuningas | 979 | n. 1000? | n. 1000? | 1022 | 1035 |
| Gunhild |  | Anund Jakob | noin 1010 |  ? | 1022 | 1050 | 1060 |
| Astrid Nialintytär |  | Emund Vanha |  ? | noin 1040? | 1050 | 1060? | 1060? |
| Nimi | Kuva | Puoliso | Synt. | Avioliitto | Kuningatar vuodesta | Vuoteen | Kuollut |
Stenkilin suku

| Nimi | Kuva | Puoliso | Synt>  | Avioliitto | Kuningatar vuodesta | Vuoteen | Kuollut |
| --- | --- | --- | --- | --- | --- | --- | --- |
| Helena (Ruotsin kuningatar) |  | Inge vanhempi | 1065 |  ? | 1079/1080 | 1105 | 1140 |
| Ingegerd Haraldintytär |  | Filip (Ruotsi) | 1046 | 1095 tai 1096 | 1105 | 1118 | 1120 |
| Ragnhild Täljeläinen mahdollisesti? |  | Inge nuorempi | 1075 |  ? | 1105/1110 | 1117 | 1117 |
| Ulvhild Håkanintytär |  | Inge nuorempi | 1095 | 1117 | 1117 | 1125 |  |
| Rikissa Puolalainen |  | Maunu Niilonpoika Vahva | 1106 | 1127 | 1127 | 1130 |  |
| Nimi | Kuva | Puoliso | Synt. | Avioliitto | Kuningatar vuodesta | Vuoteen | Kuollut |
Sverkerin ja Eerikin suvut

| Nimi | Kuva | Puoliso | Synt>  | Avioliitto | Kuningatar vuodesta | Vuoteen | Kuollut |  |
| --- | --- | --- | --- | --- | --- | --- | --- | --- |
| Ulvhild Håkansdotter |  | Sverker vanhempi |  | 1134 | 1134 | 1148 | 1148 |  |
| Rikissa Puolalainen |  | Sverker vanhempi |  | 1148 | 1148 | 1150-luku | 1150-luku |  |
| Kristina Björnsdotter |  | Eerik Pyhä | 1120-luku | 1149 tai 1150 | 1156 | 1160 | 1170 |  |
| Birgitta Haraldsdotter |  | Maunu II Henrikinpoika | 1130 |  ? | 1160 | 1161 | 1209 |  |
| Kristina Stigintytär Hvide |  | Kaarle Sverkerinpoika | 1145 | 1164 | 1164 | 1167 | 1200 |  |
| Cecilia Juhansdotter Knut Erikssonin kuningatar oli tuntematon nainen. Hänet mainitaan vain paavin kirjeessä vuodelta 1193, mutta ei nimellä.  | Jos haluat spekuloida hänen nimestään, katso ruotsinkielinen artikkeli Cecilia Johansdotterista. |  | Knuut Eerikinpoika | Noin 1145 | 1160 | 1167 | 1193 luostariin | 1193 jälkeen |
| Benedicta Hvide |  | Sverker II Kaarlenpoika | 1160-talet | Noin 1185 | 1195/1196 | 1199/1200 | 1199/1200 |  |
| Ingegerd Birgersdotter |  | Sverker II Kaarlenpoika | 1180 | 1200 | 1200 | 1208 | 1230? |  |
| Rikissa Tanskalainen |  | Eerik X Knuutinpoika | 1190 tai 1191 | 1210 | 1210 | 1216 | 1220 |  |
| Helena Pedersdotter Strange, lähteet eivät mainitse todennäköisesti Bjälbo-sukua olevan kuningattaren nimeä | On epätodennäköistä että hän oli tässä ruotsinkielisessä artikkelissa kuvattu tanskalainen nainen. | Knuut Pitkä | noin 1200 | noin 1225 | 1229 | 1234 | 1255 |  |
| Katarina Sunesdotter |  | Eerik XI Eerikinpoika | 1215 | n 1243 tai 1244 | n 1243 tai 1244 | 1250 | 1250-luku |  |
| Nimi | Kuva | Puoliso | Synt. | Avioliitto | Kuningatar vuodesta | Vuoteen | Kuollut |  |
Bjälbo-suku

| Nimi | Kuva | Puoliso | Synt>  | Avioliitto | Kuningatar vuodesta | Vuoteen | Kuollut |
| --- | --- | --- | --- | --- | --- | --- | --- |
| Sofia Eerikintytär |  | Valdemar Birgerinpoika | 1241 | 1260 | 1260 | 1275 | 1286 |
| Helvig Holsteinilainen |  | Maunu Ladonlukko | 1250-luku | 1276 | 1276 | 1290 | noin 1324? |
| Märta Eerikintytär |  | Birger Maununpoika | 1277 | November 1298 | November 1298 | 1318 | 1341 |
| Blanka Namurilainen |  | Maunu Eerikinpoika | 1320 | 1335 | 1335 | 1363 | 1363 |
| Baijerin Beatrix |  | Eerik Maununpoika (kuningas) |  ? | 1355 tai 1356 | 1356 | 1359 | 1359 |
| Margareeta I |  | Haakon VI Maununpoika | Våren 1353 | 1363 | 1363 | 1364 | 1412 |
| Rikardis Schweriniläinen |  | Albrekt Mecklenburgilainen | 1348 | 1365 | 1365 | 1377 | 1377 |
| Nimi | Kuva | Puoliso | Synt. | Avioliitto | Kuningatar vuodesta | Vuoteen | Kuollut |
Kalmarin unionin aika

| Nimi | Kuva | Puoliso | Synt>  | Avioliitto | Kuningatar vuodesta | Vuoteen | Kuollut |
| --- | --- | --- | --- | --- | --- | --- | --- |
| Filippa Englantilainen |  | Eerik XIII Pommerilainen | 1394 | 1406 | 1406 | 1430 | 1430 |
| Katariina Kaarlentytär |  | Kaarle VIII Knuutinpoika Bonde | 1418 | 1438 | 1438 lokakuu | 1440 | 1450 |
| Dorotea Brandenburgilainen |  | Kristoffer Baijerilainen | 1430 | 1445 | 1445 | 1448 |  |
| Dorotea Brandenburgilainen |  | Kristian I |  | 1449 | 1457 | 1464 | 1495 |
| Kristiina Abrahamintytär |  | Kaarle VIII Knuutinpoika Bonde |  | 1470 |  |  |  |
| Kristiina Saksilainen |  | Hannu I | 1461 | 1478 | 1497 | 1501 | 1521 |
| Elisabet Itävaltalainen |  | Kristian II | 1501 | 1515 | 1520 | 1521 | 1526 |
| Nimi | Kuva | Puoliso | Synt. | Avioliitto | Kuningatar vuodesta | Vuoteen | Kuollut |
Pfalzin suku

| Nimi | Kuva | Puoliso | Synt>  | Avioliitto | Kuningatar vuodesta | Vuoteen | Kuollut | Lähteet |
| --- | --- | --- | --- | --- | --- | --- | --- | --- |
| Hedvig Eleonoora |  | Kaarle X Kustaa | 23. lokakuuta 1636 | 1654 | 1654 | 1660 | 1715 |  |
| Ulriika Eleonoora (vanhempi) |  | Kaarle XI | 11. syyskuuta 1656 | 1680 | 1680 | 1693 | 1693 |  |
| Ulriika Eleonoora (nuorempi) |  | Frederik I | 18. huhtikuuta 1676 | 1715 | 1718 (hallitsijana) 1720 (puolisona) | 1741 | 1741 |  |
| Nimi | Kuva | Puoliso | Synt. | Avioliitto | Kuningatar vuodesta | Vuoteen | Kuollut | Lähteet |
Holstein-Gottorpin suku

| Nimi | Kuva | Puoliso | Synt>  | Avioliitto | Kuningatar vuodesta | Vuoteen | Kuollut | Lähteet |
| --- | --- | --- | --- | --- | --- | --- | --- | --- |
| Loviisa Ulriika |  | Aadolf Fredrik | 24. heinäkuuta 1720 | 1744 | 1751 | 1771 | 1782 |  |
| Sofia Magdalena |  | Kustaa III | 3. heinäkuuta 1746 | 1766 | 1771 | 1792 | 1813 |  |
| Fredrika Dorotea |  | Kustaa IV Aadolf | 12. maaliskuuta 1781 | 1797 | 1797 | 1809 | 1826 |  |
| Charlotta (Ruotsin kuningatar) |  | Kaarle XIII | 22. maaliskuuta 1759 | 1774 | 1809 | 1818 | 1818 |  |
| Nimi | Kuva | Puoliso | Synt. | Avioliitto | Kuningatar vuodesta | Vuoteen | Kuollut | Lähteet |